作者:司空圖
標題:即事九首
內容:宿雨川原霽，憑高景物新。陂痕侵牧馬，雲影帶耕人。十年深隱地，一雨太平心。匣澀休看劍，窗明複上琴。明時那棄置，多病自遲留。疏磬和吟斷，殘燈照臥幽。衰鬢閑生少，丹梯望覺危。松須依石長，鶴不傍人卑。落葉頻驚鹿，連峰欲映雕。此生詩病苦，此病更蕭條。旅思又驚夏，庭前長小松。遠峰生貴氣，殘月斂衰容。林鳥頻窺靜，家人亦笑慵。舊居留穩枕，歸臥聽秋鐘。華宇知難保，燒來又卻修。只應巢燕惜，未必主人留。幽鳥穿籬去，鄰翁採藥回。雲從潭底出，花向佛前開。